**ภาพรวม**

เว็บไซต์นี้มีวัตถุประสงค์เพื่อ วิเคราะห์พฤติกรรมการฟังเพลงของผู้ใช้แอปพลิเคชั่น Spotify ในประเทศไทย โดยสถิติที่เรานำมาวิเคราะห์ จะใช้ข้อมูลที่เราได้มาจากเว็บของ Spotify โดยตรง ซึ่งที่ข้อมูลเรานำมาใช้นั้น เริ่มตั้งแต่เดือนกันยายน2017 - กันยายน2018 โดยจำแนกตามประเภท เพลงไทย/ต่างประเทศ ศิลปินยอดนิยมประจำเดือน/ประจำปี วิเคราะห์ศิลปิน ว่าปัจจัยใดทำให้ยอดอัตราการสตรีมมิ่งเพลงถึงสูงขึ้นในช่วงๆหนึ่ง

**ไทย หรือ อินเตอร์(นานาชาติ) #กราฟ1**

กราฟนี้จะแสดงว่า คนไทยที่ใช้ Spotifyนั้น ฟังเพลงไทยหรือเพลงต่างชาติมากกว่ากัน

จากกราฟจะเห็นได้ว่า คนไทยที่ใช้แอพ Spotify ชอบฟังเพลงต่างชาติมากกว่า

เหตุผล ลองมาดูกราฟถัดๆไปประกอบแล้วมาวิเคราะห์กัร

**ยอดสตรีมมิ่งรายเดือน #กราฟ2**

กราฟนี้แสดงให้เห็นถึงยอดสตรีมมิ่งเพลงในแต่ละเดือน ว่ามีคนฟังมากเท่าไหร่

จากกราฟจะเห็นได้ว่า ยอดสตรีมมิ่งในช่วงก่อนปี 2018 ยอดรวมในการสตรีมมิ่งจะไม่ถึง 20,000,000 (ยี่สิบล้าน) แต่พอเริ่มเข้ามาในปี 2018 หลังจากผ่านไปเพียงสองเดือน พบว่ายอดสตรีมมิ่งมีแนวโน้มที่เพิ่มขึ้นเรื่อยๆ จนเกิน 20,000,000(ยี่สิบล้าน) ยกเว้นเพียงเดือนเดียวก็คือ เดือนเมษายน 2018 หลังจากเดือนเมษายน เพิ่มขึ้นมาโดยตลอด

**ศิลปินประจำเดือน #กราฟ3**

กราฟนี้แสดงศิลปินยอดนิยมประจำเดือนต่างๆ ว่าในแต่ละเดือนศิลปินเจ้าของเพลงคนใด ที่ได้รับความนิยมในการฟังมากที่สุด

**กันยายน และ ตุลาคม 2017** – วง BTS วงศิลปินบอยแบนด์ชื่อดังจากเกาหลีใต้ เหตุผลคาดว่ามาจาก การจัดคอนเสิร์ตของทางวง ทำให้สามารถทะยานขึ้นสู่อันดับหนึ่งในช่วงนี้ไปได้ และอาจด้วยความอิน ค้างคามาจากคอนเสิร์ต ทำให้ยอดฟังเพิ่มขึ้นค้างมาถึงสองเดือน

**พฤศจิกายน 2017 ถึง มกราคม 2018 –** Ed Sheeran พลิกกลับมาแซงพลิกขึ้นอันดับหนึ่งไปได้ แถมยังอยู่ยาวถึงสามเดือน เนื่องจากในวันที่ 16 พฤศจิกายน 2017 มีคอนเสิร์ตใหญ่ของ Ed Sheeran ที่มาจัดทัวร์คอนเสิร์ตที่ประเทศไทยอีกเช่นเดียวกัน ส่งผลให้หลายคนที่หลงรักชายหนุ่มเสียงหล่อคนนี้ได้ฟัง จนสามารถขึ้นมาอยู่อันดับสูงสุดของ spotifyไปได้

**กุมภาพันธ์ ถึง เมษายน 2018** – อันดับหนึ่งตกเป็นของ The Toys หนุ่มหล่อหน้าใสเสียงเพราะ อันเนื่องมาจาก การปล่อยซิงเกิ้ลใหม่ ด้วยเพลงดังยอดฮิต อย่าง “TOY” และ “04:00” ทำให้ยอดฟังเพลงของThe Toys พุ่งขึ้นทะยานสู่อันดับหนึ่ง แถมในช่วงเดือนสุดท้ายยังมีปล่อยแถมมาอีกเพลงก็คือ “นอนได้แล้ว” ที่ทำคู่กับแร็พเปอร์ชื่อดังอย่าง “**กอล์ฟ ฟักกลิ้งฮีโร่**” ทำให้ The Toys สามารถครองอันดับหนึ่งไปได้ถึงสามเดือน

**พฤษภาคม 2018** - เนื่องจากในวันที่ 4 เมษายน 2018 ได้มีการวางขายอัลบั้มเต็ม ในซิงเกิ้ล “FACE YOURSELF” ทำให้ยอดฟังเพลงใหม่ของวงนี้พุ่งขึ้นสูง แม้ในช่วงเดือนเมษายนไม่สามารถแซงชนะศิลปินชาวไทยได้ แต่ในปีนี้ก็ไม่ทำให้ผิดหวัง ด้วยการสามารถแซงขึ้นมาเป็นอันดับหนึ่งได้

**มิถุนายน ถึง สิงหาคม 2018** – ด้วยการ Comeback (การกลับมาหลังจากหายไปอย่างยาวนาน) อันสุดประทับใจเหล่าแฟนเพลงที่รอ และอีกมากมายหลายคนถึงแม้ว่าไม่ได้เป็นแฟนเพลงที่ไม่รู้จักเพลงนี้ก็อาจจะเคยได้ฟัง ด้วยเพลง “DDU-DU DDU-DU” ที่วันนี้ (16 ธันวาคม 2018) ยอดวิวก็ทะลุไปถึงมากกว่า 500,000,000 views ไปเป็นที่เรียบร้อย และอีกเหตุผลนึงที่คาด ว่าเป็นสาเหตุที่ทำให้ วงเกิร์ลกรุ๊ปวงนี้ก็คือ “Lisa” หรือ (ลลิสา มโนบาล) ที่เป็นหนึ่งในชาวไทย ที่เป็นสมาชิกวงนี้ ด้วยความสามารถของเธอ ก็ทำให้ดึงดูดให้หลายๆคนหลงรักเธอ และอาจมีส่วนให้วงนี้มีคนมาติดตามเพิ่มขึ้น ทำให้วงนี้และเพลงนี้สามารถขึ้นสู่อันดับหนึ่งของSpotifyในช่วงสามเดือนนี้ไปได้

**กราฟสี่ Top ten artist of the year**

กราฟนี้แสดงให้เห็นถึง สิบอันดับศิลปินยอดนิยมแห่งปี ในช่วงเดือน กันยายน 2017 ไปจนถึง สิงหาคม 2018ว่าศิลปินคนใดมียอดสตรีมมิ่งเพลงมากที่สุดในช่วงปีนี้

**อันดับหนึ่ง**ตกเป็นของ The toys ที่ถึงแม้ว่าจะปรากฏในศิลปินประจำเดือนเพียงแค่ไม่กี่เดือน แต่ก็สามารถครองอันดับหนึ่งในช่วงหนึ่งปีมานี้ได้ สาเหตุมาจากความนิยมในตัวศิลปิน ที่ออกเพลงมาแล้วมีคุณภาพ สามารถทำให้คนฟังได้หลายรอบ ทำให้ไม่แปลกที่สามารถนำอันดับหนึ่งมาครอบครองได้ ส่วนอันดับต่อมาที่น่าสนใจเป็น Atom Chanakan (อะตอม ชนกันต์) ที่ถึงแม้จะไม่ติดชาร์ตใดๆเลย แต่สามารถได้ที่สองมาครอบครองได้ ถึงแม้ความนิยมอาจไปไม่สุดซักเดือน แต่ความนิยมในแต่ละเดือนก็มากพอที่จะทำให้ยอดรวมการฟังเพลงของเค้า สามารถทำให้เค้าพุ่งขึ้นมาอันดับสองได้ แซงตัวเต็งอย่าง BTS และ Blackpink ขึ้นมาได้ ส่วนอันดับถัดลงไปก็ไม่เป็นที่น่าแปลกใจ เป็นไปตามกราฟศิลปินประจำเดือนอย่างที่คาด อาจมีศิลปินบางท่านที่ขึ้นมาที่ไม่ได้ติดชาร์ตศิลปินประจำเดือน แต่ความนิยมในเพลงของพวกเค้าก็มากพอที่จะทำให้เค้าขึ้นมาติดTop tenไปได้

กราฟแสดงอัตราการฟังเพลงของศิลปิน 5 อันดับ#กราฟ5

Ed Sheeran

**ธันวาคม**-2017 มีคอนเสิร์ตEd Sheeran Live in Bangkok 2017 ที่จัดขึ้นเมื่อวันที่ 16 พฤศจิกายน 2560 ที่ อิมแพ็ค อารีน่า เมืองทองธานี ส่งผลให้ยอดการฟังเพลงของ Ed Sheeran เพิ่มมากขึ้นในช่วงเดือนนั้น และส่งผลต่อไปถึงเดือนมกราคมด้วย

The Toys

**กุมภาพันธ์**-2018 เปิดตัวเพลงใหม่ 2 เพลง คือ TOYS และ 04:00 ส่งผลให้ยอดสตรีมมิ่งเพลงเพิ่มสูงมากขึ้น มากจนมากที่สุดในช่วงเดือนที่ปล่อยเพลง

และระหว่างนั้นก็ได้มีเพลงออกมาเรื่อยๆจนถึงเดือน มิถุนายน 2018 ที่ไม่มีเพลงใหม่ออกมาจึงทำให้ยอด streaming เพลงลดลง

Atom Chanakan

ธันวาคม-2017 Atom ออก album ใหม่ "CYANTIST" ส่งผลให้ยอดฟังเพลงเพิ่มมากขึ้น เป็นรองเพียงแค่ Ed Sheeran

มีนาคม-2018 Atom ออก MV good morning ใน Youtube ซึ่งทำให้ยอด streaming เพิ่มขึ้นมาในเดือนนี้ แต่ก็ยังไม่มากเพียงพอที่จะแซง The Toys ไปได้ โดยห่างการเพียงเล็กน้อยเท่านั้น

BLACKPINK

**มิถุนายน**-2018 Blackpink ได้ออกเพลงใหม่ชื่อ ddu-du ddu-du ทำให้เป็นกระแสทั้งใน youtube และ spotify สังเกตจากกราฟ ยอดสตรีมมิ่งพุ่งขึ้นสูงมากๆ แสดงให้เห็นว่ามีหลายคนที่รอการ Comeback ของวงนี้ และด้วยความติดหูและนิยมของBlackpink ทำให้ไม่มีใครสามารถมาล้มได้เลย

BTS

**กันยายน – 2017** ได้มีคอนเสิร์ต ทำให้ยอดการฟังเพลงมากที่สุดในช่วงเดือนนี้ และนานไปจนถึงเดือนตุลาคม

**มิถุนายน**-2018 BTS ได้ออกเพลง IDOL ทำให้ช่วงนั้นมีคนฟังกันมากเช่นกัน แต่ก็ไม่มากพอที่จะสู่เพลงใหม่ที่ออกมาเช่นกันของวง Blackpink ได้

**เปรียบเทียบเปอร์เซ็นต์การฟังเพลงในแต่ละเดือน #กราฟ6**

กราฟนี้แสดงการเปรียบเทียบในแต่ละเดือน ว่ามีคนฟังเพลงไทยหรือต่างชาติมากกว่าในแต่ละเดือน โดยคำนวณเป็นเปอร์เซ็นต์

**กันยายน 2017 ถึง มกราคม 2018** – อัตราส่วนของการฟังเพลงต่างชาติจะมากกว่า เหตุเป็นเพราะ ศิลปินที่ติดอันดับหนึ่งในช่วงนี้ ล้วนเป็นศิลปินต่างชาติ อย่าง BTS และ Ed Sheeran

**กุมภาพันธ์ ถึง มีนาคม 2018**  - อัตรส่วนของเพลงสัญชาติไทยได้กลับมาอีกครั้ง เนื่องจากกระแสที่หยุดไม่อยู่ อย่าง The Toys ที่สามารถดึงกราฟขึ้นมาฝั่งเพลงสัญชาติไทย ทำให้เพลงสัญชาติไทย กลับขึ้นมาอีกครั้ง

**เมษายน ถึง สิงหาคม 2018** – นับตั้งแต่เดือนเมษายนไปจนหมดเดือนสิงหาคมนั้น อาจจะยกเว้นได้แค่เดือนเมษาเดือนเดียว แต่นับจากนั้นอาจถือได้ว่าเป็นยุคทองของศิลปินเกาหลี ที่ไม่ว่าจะเป็น BTS หรือ Blackpink ที่ดึงกราฟ ของทางฝั่งศิลปินต่างชาติ แต่ในส่วนของเดือนเมษายน ที่ถึงแม้ว่าศิลปินอันดับหนึ่งจะเป็นศิลปินชาวไทยอย่าง The Toys แต่ก็ไม่มากพอที่จะทำให้สามารถแซงเอาชนะศิลปินต่างชาติไปได้